**Ügyiratszám: I…………./2023.**

**MEGÁLLAPODÁS   
KÖZÉRDEKŰ KÖTELEZETTSÉGVÁLLALÁSRÓL**

amely létrejött egyrészről a Balatonberényi Fürdő és Szabadidő Egyesület 8649 Balatonberény, Rózsa u. 1.**,** képviseletében eljár: Horváth Zoltán elnök- továbbiakban, mint **Átadó**,

másrészről **Balatonberény Község Önkormányzata** 8649 Balatonberény, Kossuth tér 1. adószáma:15731443-2-14, törzsszáma: 731443, képviselő: Druskoczi Tünde polgármester**-**továbbiakban, mint **Önkormányzat/Átvevő**

valamint a **Balatonberényi Nonprofit Kft.** 8649 Balatonberény, Kossuth tér 1., adószám: 23594465-2-14, számlaszám: 11743095-20017723, képviselő: Véghelyi Róbert ügyvezető- továbbiakban, mint **Kft/Felhasználó**

között az alábbi feltételekkel:

**Előzmények**

A Balatonberényi Fürdő és Szabadidő Egyesület elnöke 2023. május 24. napján kelt levelében felajánlotta, hogy az Önkormányzat a Balatonberényi Nonprofit Kft. kivitelezésében és költségére a Balatonberény Kísérleti partszakaszon napozóstéget helyeztet el, melynek sikeres megvalósulásához 3.000.000 Ft, azaz hárommillió forint pénzösszeg átadásával kíván hozzájárulni.

**Megállapodás tárgya**

1. Átadó a jelen szerződés aláírásával kötelezettséget vállal arra, hogy a jelen szerződés mindhárom fél általi aláírását követő 8 munkanapon belül az önkormányzat OTP Banknál vezetett 11743095-15396860 számlájára 3.000.000 Ft, azaz hárommillió forint felajánlást átutalja.

2. Az Önkormányzat a felajánlott hozzájárulást .,../2023.(V. 31.) határozatával köszönettel elfogadja.

3. Felek megállapítják, hogy az adomány átvételével kapcsolatban ÁFA fizetési kötelezettség nem keletkezik.

4. Önkormányzat kötelezettséget vállal arra, hogy a hozzájárulás összegét a Balatonberényi Nonprofit Kft részére, a napozóstég vállalkozói díjához történő hozzájárulásra használja fel. A felajánlást, annak az önkormányzat számlájára történő beérkezését követően a Balatonberényi Nonprofit Kft. részére 8 napon belül átutalja és erről, mint a hozzájárulás felhasználásáról az Átadót 15 napon belül tájékoztatja.

5. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.

6. Az adatkezelés jogalapja az átadó és az önkormányzat vonatkozásában az Európai Parlament és a Tanács 2016/679 (2016. április 27.) számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló általános adatvédelmi rendelet (a továbbiakban: „GDPR”) 6. cikk (1) bekezdés b) pontja szerint a szerződés teljesítéséhez szükséges adatkezelés.   
  
A felek tudomásul veszik, hogy az önkormányzat a jelen okiratban rögzített adatokat az irattári tervre vonatkozó mindenkor hatályos jogszabályok szerinti időtartamban, legalább azonban az okirat keltétől számított 8 évig a 2000. évi C. törvény szerinti számviteli alapbizonylatok kötelező megőrzése érdekében kezelni köteles.

Átadó tudomásul veszi, hogy az önkormányzat – ha azt a hatályos jogszabályok kötelezővé teszik – a GDPR 6. cikk (1) bekezdés c) pontja alapján, jelen szerződésben szereplő adatokat nyilvánosságra hozza.   
Az adatkezelés további részleteit az önkormányzat mint adatkezelő alábbi tájékoztatója tartalmazza, melynek elérhetősége:  
<https://www.balatonbereny.hu/onkormanyzat/kozadattar/ii-tevekenysegre-mukodesre-vonatkozo-adatok/a-hatosagi-ugyek-intezesenek-rendjevel-kapcsolatos-adatok/tajekoztatok/adatvedelem>

7. A szerződés 4 eredeti, egymással teljes egészében megegyező példányban készült, amelyekből 2 példány az Átadónál, 2 példány pedig az önkormányzatnál marad.

Jelen szerződést a felek elolvasás és közös értelmezés után, mint akaratukkal mindenben megegyezőt jóváhagyólag aláírták.

Balatonberény, 2023……

......................................................... .........................................................   
**Druskoczi Tünde Horváth Zoltán**

**Balatonberény Község Önkormányzata Balatonberényi Fürdő és Szabadidő Egyesület**

**polgármestere/Átvevő elnök/Átadó**

**…………………………………………..**

**Véghelyi Róbert**

**Balatonberényi Nonprofit Kft**

**ügyvezető/Felhasználó**