**E L Ő T E R J E S Z T É S**



Előterjesztés

Balatonberényi Községi ÖnkormányzatKépviselő-testületének

2023. május 31-i rendkívüli nyilvános ülésére

Tárgy: MFP-UHJ/ 2023 pályázati lehetőség

Előadó:

Druskoczi Tünde

polgármester

**Tisztelt Képviselő- testület!**

A korábbi évekből ismert Magyar Falu fejlesztési programban idén is meghirdetésre került 2023. 06.15 - 2023. 07.15 közötti beadási határidővel a pályázati lehetőség.

A pályázati forrás csekély volumene alapján kisösszegű legfeljebb 45 millió Ft-ig terjedő támogatásra lehet számítani az előzetes tájékoztatás alapján. A pályázati támogatás intenzitása 100%.

A képviselő testület 2023. 06. 24-i döntésével a József A. utca burkolat felújításának és nyíltárok vízelvezető rendszerének költségeiről előzetes ajánlatbekérő elkészítését rendelte el.

E területre korábban Tászler László szakági tervező készített pályázati dokumentációt. A előzmények ismerete-, és az aktuális feladat megismerése alapján – különös tekintettel a 2023. 05. 18-i felhőszakadás következményeire – tőle kaptunk költségkalkulációt.

Az előzetes számítás szerint a kivitelezési költség: 38.701.000.- Ft

A pályázati költségek (tervezés, műszaki ellenőr, projekt) költség: 2.200.000.- Ft

**A kalkulált pályázati költség: 40.901.000.- Ft**

A költségek figyelembevételével az alábbi határozat elfogadását javaslom.

**Határozati javaslat:**

Balatonberény Község Önkormányzatának Képviselő-testülete megismerte és megtárgyalta Balatonberény a József A. utca burkolat felújításának és nyíltárkos vízelvezető rendszerének felújításáról az előzetes kivitelezési és pályázati költségeket.

1. A Képviselő testület a Magyar Falu MFP-UHJ 2023 pályázatban való részvételről dönt.
2. Az Önkormányzat Képviselő-testülete megbízza a polgármestert az 1. pont szerinti cél megvalósítása érdekében a pályázati tervek elkészíttetésével és pályázat benyújtásával.

**Határidő**: értelem szerint, de 2023.06.15-ig bezárólag

**Felelős:** Druskoczi Tünde polgármester

.

Druskóczi Tünde sk. polgármester